Diari Oficial de la Generalitat Valenciana


Sumari del DOGV 2867, del 12-11-1996 (1996/839874)

ACORD de 2 d'octubre de 1996, de la Comissió Territorial d'Urbanisme de Castelló, que fa referència a la modificació de les Normes Subsidiàries de Planejament de Tales.
------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839874


Data del document
:   02-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 2 d'octubre de 1996, de la Comissió Territorial d'Urbanisme de Castelló, que fa referència a la modificació de les Normes Subsidiàries de Planejament de Tales.   
La Comissió Territorial d'Urbanisme de Castelló, en la sessió del 2 d'octubre de 1996, va adoptar l'acord següent:  
«Vist l'expedient que fa referència a la modificació de les normes subsidiàries de planejament de Tales i segons els següents:  
Antecedents de fet  
Primer  
El Ple de l'Ajuntament va acordar aprovar inicialment el document el 21 de març de 1996 i va procedir a l'exposició pública d'aquest per mitjà dels edictes publicats en el Diari Oficial de la Generalitat Valenciana núm. 2.761, de 3 de juny de 1996, i en el periòdic Mediterráneo, el 3 d'abril de 1996. Durant aquest període es van presentar dues al·legacions. El 30 de juliol de 1996, el Ple de l'Ajuntament va aprovar provisionalment el document i el va trametre a aquest Servei Territorial d'Urbanisme el 2 d'agost de 1996 i va sol·licitar-ne l'aprovació definitiva.  
Segon  
La documentació que integra el projecte està constituïda per memòria informativa i justificativa, plànols d'informació i plànols d'ordenació.  
Tercer  
De l'examen de la documentació presentada s'adverteixen els canvis següents:  
- Modificació de la delimitació de la unitat d'execució número 1. S'amplia la unitat incloent solars no edificats que donen a l'avinguda del Montí.  
- Supressió d'un vial en la unitat d'execució número 2. Se suprimeix un vial variant-ne la qualificació a sòl edificable residencial.  
- Modificació de la delimitació de la unitat d'execució número 3. S'exclou dels límits de la unitat els terrenys situats al marge nord de la carretera C-20 (antiga C-223) i s'incorporen els terrenys de l'illa que limita al sud fins al carrer de Sant Josep.  
- Modificació del traçat del vial entre la C-20 i el carrer de Sant Josep i canvi d'ubicació de dotació assistencial-comunitari.  
- Supressió de les àrees de repartiment corresponents a les unitats d'execució número 1 i 2 (àrea de repartiment núm. 1) i a la unitat d'execució número 3 (àrea de repartiment núm. 2). Ja no s'hi pot aplicar l'aprofitament tipus, per la qual cosa el règim edificatori aplicable passa a ser el que s'ha previst per a la ZU-1.  
- Augment de l'amplària d'un vial que dóna a la C-20.  
Fonaments de dret  
Primer  
La tramitació ha estat correcta, de conformitat amb el que estableixen l'article 55.1, en relació amb els articles 38 i següents de la Llei 6/1994, Reguladora de l'Activitat Urbanística (d'ara endavant LRAU).  
Segon  
La documentació està completa a l'efecte del compliment del que estableix l'article 27 de la LRAU.  
Tercer  
La Comissió Informativa de la Comissió Territorial d'Urbanisme, en la sessió celebrada el 18 d'abril de 1996, va acordar emetre un informe preliminar respecte de la modificació, d'acord amb el que estableix l'article 38.1 de la LRAU, en el qual es van indicar certes objeccions, que han estat esmenades en la documentació presentada.  
Quart  
El 26 de juliol de 1996, l'Oficina del Pla de Carreteres de la Conselleria d'Obres Públiques, Urbanisme i Transports emet un informe en què s'observen certes deficiències respecte del document que va ser sotmés al tràmit d'informe previ.  
La nova documentació presentada per a l'aprovació definitiva incorpora les correccions tendents a esmenar les deficiències advertides.  
No obstant això, en el nou plànol 3.2 d'alineacions i rasants, s'ha omés l'acotament del viari C-20 en el tram que dóna a la nova dotació pública i s'adverteix que, en la documentació vigent, la xifra acotada és la correcta i no així l'interval d'acotament, per la qual cosa a fi de mantenir una amplària mínima de 16 metres en tota la travessia urbana, es recomana la correcció de l'error advertit en el planejament vigent.  
Cinqué  
Pel que fa a la modificació dels límits de les unitats d'execució, si bé no és exigible la seua tramitació mitjançant una modificació del planejament, tampoc s'observa que hi haja cap inconvenient legal pel qual si s'aprofita aquesta tramitació es puga incloure en aquesta la redelimitació d'aquestes unitats. En aquest cas haurà de ser la mateixa modificació la que justifique que la redelimitació adequa la unitat a condicions més idònies per al seu desenvolupament, sense desvirtuar els requisits de l'article 33.1 de la LRAU i permetent aconseguir els objectius de l'article 30.1 d'aquesta, la qual cosa es considera justificada en aquest cas.  
Sisé  
Quant a la supressió de les àrees de repartiment i, per tant, la inaplicació de l'aprofitament tipus fixat per a aquestes, no hi ha cap objecció, ja que l'aprofitament objectiu i subjectiu són coincidents, d'acord amb les mateixes normes, i a aquesta conclusió es pot arribar en aplicació del que estableix l'article 63.3 de la LRAU. Per tant, el fet d'aplicar per a les unitats d'execució la intensitat definida per les mateixes normes per al conjunt del sòl urbà qualificat de ZU.1 sembla inobjectable.  
Seté  
Pel que fa als canvis de traçat de viari i supressió d'un vial i ampliació d'un altre, segons consta en el document no hi ha increment en l'aprofitament lucratiu privat, per la qual cosa no s'han d'establir mesures compensatòries, d'acord amb l'article 55.3 de la LRAU.  
Vuité  
De conformitat amb el que estableixen els articles 8.a i 9.1 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé, sotmetre la seua proposta a un dictamen previ de la Comissió Territorial d'Urbanisme, dictamen que si fa referència a un municipi de menys de 50.000 habitants tindrà directament efectes de resolució executòria.  
Per tot això, la Comissió Territorial, a proposta del director general d'Urbanisme i Ordenació Territorial i vist l'informe de la Comissió Informativa, acorda:   
Aprovar definitivament la modificació puntual de les normes subsidiàries de planejament del municipi de Tales.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de la recepció de l'aquesta notificació. Tot això, sense perjudici que s'hi puga interposar qualsevol altre recurs que es considere oportú.»  
Castelló de la Plana, 3 d'octubre de 1996.- El secretari de la Comissió Territorial d'Urbanisme: Joaquín Llidó Silvestre.